टाइम8, कक्राझार, सेप्तेम्बर 8: कक्राझार जिल्ला आक्रासु आरो तितागुरि आन्सलिक आक्रासुनि जुथायै बानजायनायाव थांनाय 1 सेप्टेम्बर अक्टनिफ्राय जागायजेन्नाय खुंगा 11थि मुंख्लं जितेन राय गोसोखां फुत बल सेम्पियनसिफ बादायलायनाया दिनै गोजोनै गोजोन जोबलांबाय। कक्राझार जिल्लानि तितागुरि ओनसोलनि सिलबारि गामिनि लादां गेलेग्रा फोथाराव खुंफुंनाय खुंगा 11थि रुंसारि जितेन राय गोसोखां फुत बल सेम्पियनसिफ बादाय लानायनि जोबथा फाइनेल गेलेनाय बादायलायनायाव जानागाव टाइगार एफ सि आरो सालाकाटि ष्टेसन र’ड एफ सिनि गेजेराव गोख्रों मोगा-मोगि जायो। मोननै हानजानि गेजेराव गोख्रों जुजिलायनायनि गेजेराव फुत बल गेलेनाया जोबोद मुजिथाव जायो। मोननै हानजाया गलसेयै गल सोनो हानायाव मोननै हानजानि गेजेराव समान- समान जादोंमोनब्लाबो सालाकाटि ष्टेसन र’ड एफ सिया ट्राइ बेखाराव देरहासात जायो।